28 жніўня

## Падзеі
* 1349 — 6000 жыдоў забітыя ў Майнцы па абвінавачаньні ў заражэньні чумой
* 1610 — польны гетман каронны Станіслаў Жалкеўскі падпісаў у Маскве з маскоўскімі баярамі дамову, паводле якое польскі каралевіч Уладзіслаў быў абвешчаны расейскім царом
* 1656 — перамога войска Рэчы Паспалітай у бітве пад Любжам у часе II Паўночнае вайны
* 1712 — расейскі цар Пётар I перанёс сталіцу з Масквы ў новазбудаваны Санкт-Пецярбург
* 1849 — Вэнэцыя, самаабвешчаная незалежнай, пасьля месяцовае алогі здалася Аўстрыі
* 1883 — у Брытанскай імпэрыі забароненае рабаўладаньне
* 1903 — заснаваная кампанія «Харлі Дэвідсан»
* 1910 — абвешчанае каралеўства Чарнагорыя
* 1914 — Аўстра-Вугоршчына абвясьціла вайну Бэльгіі
* 1916 — Нямеччына абвясьціла вайну Румыніі, а Італія — Нямеччыне ў ходзе I Сусьветнай вайны
* 1919 — у Вільні адбылося ўрачыстае адкрыцьцё ўнівэрсытэту Стэфана Баторыя, які быў створаны на месцы былога Віленскага ўнівэрсытэту
* 1924 — грузінская апазыцыя падняла паўстаньне супраць Савецкага Саюзу
* 1927 — у Спале адбыліся першыя агульнапольскія дажынкі пад патранатам прэзыдэнта Рэчы Паспалітай
* 1931 — Францыя і СССР падпісалі дамову пра ненапад
* 1937 — Кіічыра Таёда заснаваў у Японіі аўтамабільную кампанію «Таёта»
* 1941 — зьліквідаваная аўтаномная савецкая рэспубліка немцаў Паволжа, пачалася дэпартацыя на спэцпасяленьні ў Сыбір і Казахстан
* 1943 — у Даніі распачаўся ўсеагульны страйк супраць нацысцкае акупацыі
* 1944 — Марсэль і Тулён вызваленыя ад нямецкай акупацыі
* 1944 — абвешчанае славацкае народнае паўстаньне супраць нацысцкае акупацыі
* 1946 — ЗША наклалі вэта на ўступ у ААН Манголіі і Альбаніі
* 1963 — Марцін Лютэр Кінг прамовіў сваю самую вядомую ка́зань «Я маю мару» перад 250 000 удзельнікамі маршу па грамадзянскія правы чарнаскурых ля мэмарыялу Абрагама Лінкальна ў Вашынгтоне
* 1964 — пачатак расавых сутыкненьняў у Філядэльфіі
* 1966 — у Аргентыне скасаванае права на страйк
* 1975 — Францыя накіравала на Корсыку войскі і паліцыю для ўтаймаваньня дэманстрантаў, якія патрабавалі аўтаноміі востраву
* 1986 — афіцэр ваенна-марскога флёту ЗША Джэры А. Ўітвас прыгавораны да 365 гадоў пазбаўленьня волі за шпіянаж на карысьць Савецкага Саюзу
* 1988 — у выніку сутыкненьня самалётаў падчас штогадовага авіяшоў на базе Рамштайн загінулі больш за 70 і атрымалі раненьні 345 чалавек
* 1990 — Ірак абвясьціў акупаваны Кувэйт сваёй 19-й правінцыяй
* 1991 — Украіна абвясьціла незалежнасьць ад Савецкага Саюзу
* 1991 — Міхаіл Гарбачоў склаў паўнамоцтвы сакратара Камуністычнай партыі Савецкага Саюзу
* 1992 — Дэпутаты Апазыцыі БНФ прынялі заяву, у якой запатрабавалі скліканьня сэсіі Вярхоўнага Савету для прызначэньня даты рэфэрэндуму
* 1993 — 76 чалавек загінулі ў самалётнай катастрофе ў Таджыкістане
* 1996 — развод прынца Чарлза і прынцэсы Дыяны
* 2006 — у Польшчы распачатая выдача біямэтрычных пашпартоў
* 2009 — скончыўся палёт першага індыйскага штучнага спадарожніку Месяца «Chandrayaan-1»

## Нараджэньні
* 1749 — Ёган Вольфганг фон Гётэ, нямецкі пісьменьнік, мысьліцель, прыродазнавец
* 1772 — Францішак Сапега, дзяржаўны дзяяч Вялікага Княства Літоўскага. Генэрал артылерыі літоўскай
* 1814 — Шэрыдан Ле Фаню, ірляндзкі пісьменьнік
* 1828 — Леў Талстой, расейскі пісеньнік
* 1874 — Аляксандар Уласаў, беларускі грамадзка-палітычны дзяяч, публіцыст, палітык
* 1890 — Язэп Рэшаць, беларускі рэлігійны і культурна-асьветніцкі дзяяч, каталіцкі сьвятар, доктар філязофіі і тэаталёгіі
* 1901 — Аляксандар Вашкевіч, савецкі генэрал, Герой Савецкага Саюзу
* 1910 — Цьялінг Купманс, дацкі эканаміст, Нобэлеўскі ляўрэат 1975 году
* 1912 — Віктар Астроўскі, беларускі грамадзкі дзяяч на эміграцыі, публіцыст, картограф
* 1913:
** Вітальд Карпыза, польскі краязнавец, грамадзкі дзяяч, мастак з Ваўкавышчыны
** Робэртсан Дэйвіс, канадзкі драматург, сцэнарыст, крытык і журналіст
* 1915 — Чэслаў Найдзюк, беларускі грамадзкі дзяяч, сябра Беларускага студэнцкага саюзу ў міжваеннай Вільні
* 1918 — Міхась Пянкрат, беларускі паэт, празаік
* 1922 — Цімох Вострыкаў, дзяяч беларускага нацыянальнага супраціву
* 1925 — Аркадзь Стругацкі, расейскі пісьменьнік-фантаст
* 1936 — Генадзь Бураўкін, беларускі паэт
* 1937 — Ёсіф Багдзевіч, беларускі глебазнаўца-вынаходнік і акадэмік
* 1938:
** Пол Мартын, канадзкі палітык і бізнэсмэн
** Мікола Сташкевіч, беларускі гісторык
* 1939 — Якаў Басін, беларускі гісторык, культуроляг, публіцыст і дзяяч жыдоўскай грамады Беларусі
* 1940 — Агастына Маркета, рымска-каталіцкі дзяяч, арцыбіскуп
* 1940 — Аляксандар Ярашэвіч, беларускі мастацтвазнавец
* 1942 — Генадзь Лавіцкі, беларускі вайсковец і дыплямат
* 1951 — Віктар Александровіч, беларускі графік і жывапісец
* 1957:
** Аляксандар Куцалай, беларускі дыплямат
** Іва Ёсіпавіч, харвацкі палітычны дзяяч, прэзыдэнт Харватыі ад 2010 да 2015 году
* 1958 — Аляксандар Грыцанаў, беларускі філёзаф
* 1961 — Георгі Літвінюк, беларускі геоляг
* 1965 — Шанія Тўэйн, сьпявачка з Канады
* 1972 — Зьміцер Завадзкі, беларускі журналіст, тэлевізійны апэратар
* 1982:
** Лі Эн Раймз, амэрыканская сьпявачка
** Тыягу Мота, італьянскі футбаліст
* 1984 — Анастасія Кузьміна, славацкая біятляністка расейскага паходжаньня
* 1988 — Вольга Асташка, беларуская лёгкаатлетка (спрынтарскі бег)
* 1989 — Сэсар Асьпілікуэта, гішпанскі футбаліст басконскага паходжаньня
* 1991 — Алена Таірава, беларуская і расейская шахматыстка
* 1992 — Дзьмітры Алісейка, беларускі футбаліст
* Марыя Тарасевіч

## Сьмерці
* 430 — Аўгустын Аўрэлі, філёзаф, уплывовы прапаведнік і палітык каталіцкай царквы
* 1640 — Рафал Корсак, уніяцкі царкоўны дзеяч Рэчы Паспалітай
* 1744 — Васіль Вашчыла, кіраўнік Крычаўскага антыфэўдальнага паўстаньня 1743—1744 гадоў
* 1806 — Шарль Кулён, францускі фізык
* 1863 — Айлхард Мічарліх, нямецкі хімік
* 1937 — Аляксандар Каваленя, беларускі археоляг
* 1979 — Канстантын Сіманаў, расейскі пісьменьнік
* 2006 — Мэлвін Шварц, амэрыканскі фізык, Нобэлеўскі ляўрэат

## Сьвяты
* Унебаўзяцьце Дзевы Марыі ў праваслаўнай царкве
* Дзень вызваленьня ў Ганконгу ад японскай акупацыі ў 1945 годзе
* *Дзень нацыянальных герояў* у Філіпінах
* *Сьвята польскае авіяцыі*
* Мяніны адзначаюць Адэлінда, Аляксандар, Аляксей, Альфонс, Аўгустын, Бібіян, Баніфацы, Фэлікс, Фартунат, Гэрмес, Януары, Яхіма, Юльян, Мойзэж, Патрыцыя, Пэлагій, Сабэслаў, Страніслаў, Вышамір і Вышымір